ফের খারিজ হয়ে গেল চিন্ময় প্রভুর জামিন

ওয়েবডেস্ক- জেলেই অসুস্থ হয়ে পড়লেন বাংলাদেশের সম্মিলিত সনাতনী জাগরণ জোটের মুখপাত্র চিন্ময় প্রভু (Chinmoy Prabhu) । গত সাত ধরে জেলেই রয়েছেন তিনি। মঙ্গলবার চট্টগ্রাম আদালতে তাঁর জামিনের আবেদন জানান চিন্ময় প্রভুর আইনজীবী। কিন্তু তা খারিজ (bail rejected)হয়ে গেল। বিচারক নির্দেশ দিয়েছেন কারাগারেই চিন্ময় প্রভুর চিকিৎসার ব্যবস্থা করতে। গত নভেম্বরে প্রথমে দেশদ্রোহ মামলায় গ্রেফতার করা হয় চিন্ময় প্রভুকে। তার মাসখানেক আগে তাঁকে আইনজীবী হত্যা সহ আরও একাধিক মামলায় গ্রেফতার করা হয়।
মঙ্গলবার চট্টগ্রামের আইনজীবী সাইফুল ইসলামকে হত্যা সহ মোট পাঁচটি মামলায় চিন্ময় দাসের জামিন চাওয়া হয়েছিল। তবে শুনানি শেষে তার জামিন না মঞ্জুর করে দেন বিচারক।

আরও পড়ুন- অপারেশন সিঁদুর’ সংসদে প্রধানমন্ত্রীর কাছে বিশেষ অধিবেশনের দাবিতে চিঠি ইন্ডিয়া জোটের

চট্টগ্রাম মহানগর আদালতের সহকারি পাবলিক প্রসিকিউটার অ্যাডভোকেট মহম্মদ রায়হানুল ওয়াজেদ চৌধুরী বলেন আইনজীবী হত্যা, আদালত প্রাঙ্গণে পুলিশের উপর হামলা, ভাঙচুর সহ পাঁচটি মামলায় জামিনের আবেদন জানিয়েছিলেন চিন্ময়ের আইনজীবীরা। এই সময় সরকার পক্ষ জামিনের বিরোধিতা করেন। আদালত শুনানি শেষে চিন্ময়ের জামিন না মঞ্জুর করেন। জানা গিয়েছে, চিন্ময় দাস অসুস্থ বলেই আদালতে জামিন চেয়েছিলেন তার আইনকজীবীরা। এর পর আদালতে কারা বিধি অনুযায়ী জেলেই চিন্ময় প্রভুর চিকিৎসা ব্যবস্থার নির্দেশ দিয়েছেন বিচারক।

চিন্ময় প্রভুর আইনজীবী অপূর্ব কুমার ভট্টাচার্য সাংবাদিকদের জানান, আদালতে আমরা জানিয়েছিলাম চিন্ময় প্রভু অসুস্থ। তাঁকে ফাঁসানো হয়েছে। তিনি সম্পূর্ণ নির্দোষ। ‘

দেখুন আরও খবর-